Katedral Ati Tuchi, Yokohama

Katedral Ati Tuchi (Jaku Jipun: カトリック山手教会) nya panggau bishop Diosis Roman Katolik Yokohama, Jipun. Diosis Yokohama nyengkaum kandang menua Kanagawa, Shizuoka, Nagano, enggau Yamanashi. Katedral tu bepalan ba 44 Yamate-cho, Naka-ku, lalu dikelala bala mayuh enggau nama Gerija Katolik Yamate (カトリック山手教会, Katorikku Yamate Kyōkai). Tekala pengudah pengarap Kristian udah lama ditagang, siti gerija Katolol digaga Gerempung Misi Luar Paris maya taun 1862 ba pengentap pendiau orang luar Yokohama (diatu Yamashita-cho). Gerija tu dipindah ngagai endur ke diatu maya taun 1906, sereta begunan tu siti begunan batu bata ke bisi dua iti menara loceng, ke udah abis dirusak maya tanah berenyang Besai Kantō taun 1923. Gerija Katolik Yamate ke diatu didesain arkitek Czech Jan Josef Švagr ngena gaya Neo-Gotik lalu tembu maya taun 1933. Maya Diosis Yokohama ditumbuhka maya taun 1937, gerija Yamate nyadi katedral ungkup diosis nya. Diatu, Misa Katholik digaga ungkup hari minggu ba jam 7 pagi, Hari Enam ba jam 6 lemai, sereta Hari Minggu ba jam 7.30 pagi, 9.30 pagi (servis jaku Inggeris) enggau ba 11:30 pagi. Servis jaku Sepanyol digaga ninting bulan maya Hari Minggu kedua ba jam 2 lemai (enda nyengkaum bulan Julai enggau Ogos). Kereban sanding Lambar web ke bukai Sejarah Diosis Yokohama Diosis Yokohama ba Catholic-Hierarchy.org Sacred Heart Cathedral homepage (dalam jaku Jipun) [2] at ”ミサの時間。”